સમગ્ર ગુજરાત અનામત આંદોલનને કારણે અશાંત બન્યું છે ત્યારે મોહન કુંડારિયાએ જણાવ્યું હતું કે ગુજરાતની આનંદીબહેનની સરકાર આ સમસ્યાનું નિરાકરણ લાવવા સખત મહેનત કરી રહી છે. ટૂંક સમયમાં પાટીદારોના પ્રશ્નોનો ઉકેલ આવી જશે તેવી આશા તેમણે વ્યક્ત કરી હતી. જૂનાગઢ અને ભાવનગર વિસ્તારના ખેડૂતો મોન્સાન્ટો કંપનીની બીજી-ટુ ટેકનોલોજી નિષ્ફળ ગઇ હોવાનો આરોપ લગાવી રહ્યા છે અને આ વિસ્તારોમાંથી કપાસના પાકમાં ગુલાબી ઇયળ નીકળવાના ગંભીર પ્રશ્નો સર્જાઇ રહ્યા છે. મોહન કુંડારિયાએ આ અંગે કહ્યું હતું કે અમને ખેડૂતોની ગંભીર ફરિયાદો મળી છે.